
ISPANI JOS KARALIUS PRIIMĖ LIETUVOS PREZIDENTO KVIETIMĄ. 
Prezidentas Algirdas Brazauskas gavo Ispanijos karaliaus Chuano 
Karlo laišką, kuriame rašoma, kad Karalius dėkoja už pakvietimą 
apsilankyti Lietuvoje ir kvietimą priima. Vizito data turėtų 
būti suderinta diplomatiniais kanalais. A.Brazauskas kvietė 
karalių Chuaną Karlą ir karalienę Sofiją apsilankyti Lietuvoje 
1996 metais. 

LIETUVOS KONSERVATORIAI KVIEČIA BENDRAI GELBĖTIS NUO 
EKONOMINIO IR SOCIALINIO SPROGIMO. Dabartinė Vyriausybė per 
trejus metus sukraus apie 7 milijardų litų užsienio ir vidaus 
skolą, viršijannčią dvejų metų valstybės biudžeto dydį, - 
pasakė Tėvynės Sąjungos (Lietuvos konservatorių) valdybos 
pirmininkas Gediminas Vagnorius penktadienį Seime surengtoje 
spaudos konferencijoje. Žurnalistams jis pristatė konservatorių 
parengtą memorandumą "Dėl grėsmingų Vyriausybės veiklos 
padarinių ir ekonomikos gaivinimo programos". G.Vagnorius 
pažymėjo, kad net ir pagal Statistikos departamento pagražintus 
duomenis, šiuo metu realus vidutinis darbo užmokestis tesudaro 
trečdalį 1991 metų lygio, o pensijos nuo 1992 m. vidurio 
sumažėjo 4 kartus. 

Konservatorių valdybos pimininkas išdėstė ir tokios gilios 
ekonominės krizės priežastis. Vyriausybei nuolaidžiaujant, per 
kai kuriuos bankus pasisavinta ir išplauta jau per 100 milijonų 
litų, o per neteisėtai indėlius priiminėjančias firmas - dar 
keletas šimtų milijonų litų. Be to dėl faktiško lito 
nuvertėjimo Lietuvos įmonėms vis sunkiau parduoti savo 
produkciją tiek užsienyje, tiek vidaus rinkoje. G.Vagnorius 
kritikavo Lietuvoje pritaikytą lito su doleriu susiejimo 
mechanizmą. Konservatoriai siūlosi kartu su kitomis Seimo 
frakcijomis parengti svarbiausių ir neatidėliotinų veiksmų 
programą, kuri padėtų išvengti ekonominio ir socialinio 
sprogimo. 

NAFTOS TERMINALAS: STATYBOS PRADŽIOS IŠKILMĖS - ATIDĖTOS. 
Būtingės naftos terminalo statybos atidarymo iškilmės, 
turėjusios įvykti birželio 2 dieną, atidėtos iki kitos 
savaitės. Tačiau, kaip informavo Vyriausybės informacijos 
centras, tai nėra pačios statybos vilkinimas, nes parengiamieji 
žemės darbai statybos vietoje jau prasidėjo. Juos vykdo trys 
Lietuvos firmos, laimėjusios konkursą - akcinė bendrovė "Kauno 
žemkasys", uždaroji akcinė bendrovė "Inžineriniai tinklai" ir 
Energetikos statybos organizacijų asociacija. Parengiamuosius 
darbus sudaro kelių, kanalizacijos, vandentiekio, ryšių bei 
elektros tinklų tiesimas, statybos aikštelės paruošimas ir jos 
melioracija. Visus juos planuojama baigti iki šių metų spalio 


DOVANA LIETUVOS AKLIESIEMS. JAV ambasadorius 
(James W.Swihart) Lietuvos aklųjų ir 
penktadienį įteikė 19 tūkstančių 7 šimtų 
Už šiuos pinigus bus perkama garsinė 
informaci į4s NNkaitymo aparatūra. Garsinės bibliotekos 
paslaugomis Li Ntuvoje naudojasi apie 2 tūkstančius, t.y. 
trečdalis čia gyvenančių regėjimo invalidų. Tačiau bibliotekos 
aparatūra paseno. Už JAV ambasados dovanotus pinigus bus galima 
įsigyti 200 naujų magnetofonų ir surengti naujos apratūros 


naudojimo kursus garsinių bibliotekų darbuotojams. 

LIETUVOJE PAGAMINTAS A-98 MARKĖS BENZINAS. Mažeikių 
valstybinė įmonė "Nafta" pagamino bandomuosius neetiliuoto A-98 
markės benzino pavyzdžius. Iki šiol Lietuvoje tokio aukšto 
oktaningumo benzinas nebuvo gaminamas. Pagal sutartį su JAV 
firma "UOP" įmonėje buvo sumontuotas naujas katalizatorius, 
kuriuo išgaunamas aukštesnės kokybės ir geresnių parametrų 
benzinas./V.P./ 


